ઘટનાસ્થળ પર એક માની હાલત જોઈને દરેક જણ સ્તબ્ધ હતા. મા બિચારી પોતાના જિગરના ટુકડાને શોધવાની કોશિશ કરી રહી હતી. ક્યારેક તે પોતાના પુત્રની વાત કરતા કરતા હસી પડતી તો બીજી જ પળે આંખોમાંથી અશ્રુની ધારા વહેવા લાગતી. મા કહી રહી હતી, ‘ગુલ્લુ ઘરે કહીને ગયો કે ટ્રેક પાસે રોકાઈને રાવણને બળતો જોશે.' રોતી કકળતી મા પોતાના ગુલ્લુનો શોધી રહી હતી. સ્થાનિક લોકોનું કહેવુ હતુ કે ગુલ્લુની મોડી રાત સુધી કોઈ ભાળ મળી નહોતી.